stanford-oval/wikipedia huggingface dataset:
N0tail
Ura > Dota 2

Heores of Newerthin suosion ollessa laskussa, päätyi Fnatic vaihtamaan joukkueensa Dota 2:een. Joukkue ei päässyt merkittävään The International 2012 -turnaukseen, mutta seuraavien tuloksiensa ansiosta joukkue kutsuttiin seuraavan vuoden The International -turnaukseen. He tulivat turnauksessa kahdeksanneksi.
Elokuussa 2014 Sundstein siirtyi Team Secretiin hieman yli neljäksi kuukaudeksi. He voittivat joulukuussa merkittävän XMG Captains Draft 2.0 -turnauksen.
Sundstein siirtyi tammikuussa 2015 Cloud9:ään. Joukkue menestyi huonosti turnauksissa, eikä se saavuttanut mitään voittoja. Joukkueen paras sijoitus oli toinen sija Dota Pit League Season 3 -turnauksesta.
Vuoden 2015 lokakuussa Sundstein siirtyi viimeisempään joukkueeseensa OG:een. OG:n riveissä hän on voittanut neljä major-turnausta vuosilta 2015 (Frankfurt), 2015 (Manila), 2016 (Boston) ja 2016 (Kiev). Lisäksi joukkue on voittanut kaksi The Internationalia vuosilta 2018 ja 2019.
Musei

| Musei (Mùsei) |
| --- | --- |
 Sijainti Etelä-Sardinian maakunnassa
 Musei
 Koordinaatit: 39.302°0′0″N, 8.667°0′0″E 
Valtio:   Italia
Alue:  Sardinia
Maakunta:  Etelä-Sardinian maakunta
Pinta-ala:  
 – Kokonaispinta-ala:  20,27 km²
Korkeus:  119 m
Väkiluku:  1 528
Aikavyöhyke:  UTC+1
 – Kesäaika:  UTC+2
Postinumero:  09010
Suuntanumero(t):    0781
Rekisterikilpi:  SU
 
 http://www.comune.musei.ci.it/ 
Infobox OKVirheellinen NIMI-arvo: 
Musei (sardiksi Mùsei) on kaupunki ja kunta Italiassa Sardinian hallintoalueella Etelä-Sardinian maakunnassa. Kunnassa on arviolta 1 528 asukasta (vuonna 2016) ja sen pinta-ala on 20,27 neliökilometriä. Se sijaitsee 119 metrin korkeudella merenpinnan yläpuolella.
Aiheesta muualla

Kuvia tai muita tiedostoja aiheesta Musei Wikimedia Commonsissa
Etelä-Sardinian maakunta
Arbus | Armungia | Ballao | Barrali | Barumini | Buggerru | Burcei | Calasetta | Carbonia | Carloforte | Castiadas | Collinas | Decimoputzu | Dolianova | Domus de Maria | Domusnovas | Donori | Escalaplano | Escolca | Esterzili | Fluminimaggiore | Furtei | Genoni | Genuri | Gergei | Gesico | Gesturi | Giba | Goni | Gonnesa | Gonnosfanadiga | Guamaggiore | Guasila | Guspini | Iglesias | Isili | Las Plassas | Lunamatrona | Mandas | Masainas | Monastir | Muravera | Musei | Narcao | Nuragus | Nurallao | Nuraminis | Nurri | Nuxis | Orroli | Ortacesus | Pabillonis | Pauli Arbarei | Perdaxius | Pimentel | Piscinas | Portoscuso | Sadali | Samassi | Samatzai | San Basilio | San Gavino Monreale | San Giovanni Suergiu | San Nicolò Gerrei | San Sperate | San Vito | Sanluri | Santadi | Sant’Andrea Frius | Sant’Anna Arresi | Sant’Antioco | Sardara | Segariu | Selegas | Senorbì | Serdiana | Serramanna | Serrenti | Serri | Setzu | Seui | Seulo | Siddi | Siliqua | Silius | Siurgus Donigala | Soleminis | Suelli | Teulada | Tratalias | Tuili | Turri | Ussana | Ussaramanna | Vallermosa | Villacidro | Villamar | Villamassargia | Villanova Tulo | Villanovaforru | Villanovafranca | Villaperuccio | Villaputzu | Villasalto | Villasimius | Villasor | Villaspeciosa
Sherman

Sherman voi tarkoittaa seuraavia:
Sherman, yhdysvaltalainen kilpa-autojen valmistaja
M4 Sherman, yhdysvaltalainen panssarivaunu
Sherman Firefly, brittiläinen panssarivaunu
Kenraali Sherman (General Sherman), tilavuudeltaan maailman suurimmaksi puuksi arveltu mammuttipetäjä Sequoian kansallispuistossa Yhdysvalloissa
Sherman Antitrust Act, Yhdysvalloissa voimassa oleva kilpailulaki
Sukunimi

Allan Sherman (1924–1973), yhdysvaltalainen huumorimusiikin tekijä
Allie Sherman (1923–2015), yhdysvaltalainen amerikkalaisen jalkapallon pelaaja ja valmentaja
Bernard (Barry) Sherman (1942–2017), lääkeyhtiö Apotexin perustaja
Ben Sherman (1925–1987), brittiläinen muotisuunnittelija
Bobby Sherman (s. 1943), yhdysvaltalainen näyttelijä, laulaja ja lauluntekijä
Cindy Sherman (s. 1954), yhdysvaltalainen nykytaiteilija
Dina Sherman, yhdysvaltalainen ääninäyttelijä
Forrest Sherman (1896–1951), yhdysvaltalainen amiraali
Jack Sherman (1956–2020), yhdysvaltalainen kitaristi
James S. Sherman (1855–1912), Yhdysvaltain varapresidentti 1908–1912
John Sherman (1823–1900), yhdysvaltalainen poliitikko ja ulkoministeri
Jory Sherman (1932–2014), yhdysvaltalainen kirjailija
Lowell Sherman (1885–1934), yhdysvaltalainen näyttelijä ja elokuvaohjaaja
Norman Sherman (1924–2015), yhdysvaltalais-kanadalainen fagotisti, säveltäjä ja opettaja
Richard Sherman (s. 1988), yhdysvaltalainen amerikkalaisen jalkapallon pelaaja
Shermanin veljekset:
Richard M. Sherman (1928–2024), yhdysvaltalainen lauluntekijä
Robert B. Sherman (1925–2012), yhdysvaltalainen säveltäjä
Roger Sherman (1721–1793), yhdysvaltalainen poliitikko
Vincent Sherman (1906–2006), yhdysvaltalainen elokuvaohjaaja
William Tecumseh Sherman (1820–1891), yhdysvaltalainen kenraali
Kuvitteellisia henkilöitä

Sherman, elokuvassa Herra Peabody & Sherman
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Sherman”, voi hakea sivunnimihaulla, laajalla sivunnimihaulla tai tekstihaulla.
Silence 4

Silence 4 on portugalilainen rockyhtye. David Fonseca ja Tozé Pedrosa päättivät perustaa yhtyeen Leiriassa vuonna 1995. Kokoonpanon täydensivät seuraavana vuonna Sofia Lisboa ja Rui Costa. Yhtye otti pääkielekseen englannin ja keskittyi enimmäkseen akustiseen musiikkiin. Kolme vuotta Silence 4:n perustamisen jälkeen sen debyyttialbumi Silence Becomes It sai kriitikoilta ja yleisöltä innostuneen vastaanoton. Toisena albumina julkaistiin Only Pain Is Real (2000).
Shikitei Sanba

| Shikitei Sanba |
| --- | --- |
 Shikitei Sanba
Henkilötiedot
Syntynyt: 1776 Edo, nyk. Tokio, Japani
Kuollut: 1822 (45–46 vuotta) Edo, Japani
Ammatti:  kirjailija
Kirjailija
Tuotannon kieli: japani
Aiheesta muualla
Löydä lisää kirjailijoitaKirjallisuuden teemasivulta
Shikitei Sanba (1776 Edo, nyk. Tokio, Japani – 1822 Edo, Japani) oli japanilainen kirjailija ja kauppias. Hänen maineensa loivat kokkeibon-kirjat. Ne olivat kielenkäytöltään nokkelia satiirisia kuvauksia rahvaasta ja pikkuporvaristosta.
Aiheesta muualla

Kuvia tai muita tiedostoja aiheesta Shikitei Sanba Wikimedia Commonsissa
Sojuz TMA-01M

Sojuz TMA-01M oli Venäjän avaruusjärjestön toteuttama miehitetty avaruuslento kansainväliselle ISS-avaruusasemalle. Sojuz TMA-01M-lennon toteutuksesta sovittiin NASAn kanssa 21.11.2008. TMA-01M on Sojuz-avaruusaluksen 107. lento ja ensimmäinen modernisoidun Sojuz TMA-M -avaruusalussarjan lento. Alus pysyi telakoituneena ISS:ään koko Retkikunta 25:n keston ajan toimiakseen tarvittaessa hätäpelastusaluksena.
Avaruusaluksen laukaisu tapahtui Baikonurista 7. lokakuuta 2010 kello 23:10 UTC (8. lokakuuta 2010 kello 01:10 Suomen aikaa) Se kuljetti toisen puolen aseman miehistöstä Retkikunta 25:lle.  Alus telakoitui ISS-avaruusasemaan 10. lokakuuta 2010 kello 0:01 UTC.
Alus palasi maahan 16. maaliskuuta 2011.
Miehistö

Avaruuteen laukaistiin ja sieltä palasi seuraava miehistö:
Aleksandr Kaleri, Venäjän avaruusjärjestö, päällikkö
Oleg Skripotška, Venäjän avaruusjärjestö
Scott J. Kelly, NASA
Miehistö > Varamiehistö

Sergei Volkov, Venäjän avaruusjärjestö, päällikkö
Oleg Kononenko, Venäjän avaruusjärjestö
Ronald Garan, NASA
Aiheesta muualla

Kuvia tai muita tiedostoja aiheesta Sojuz TMA-01M Wikimedia Commonsissa
| 0 | 1 | 2 |
| --- | --- | --- |
| Edeltäjä: Sojuz TMA-19 | Sojuz-avaruuslento | Seuraaja: Sojuz TMA-20 |
Sojuz TMA-05M

Sojuz TMA-05M oli Venäjän avaruusjärjestön miehitetty avaruuslento ISS-avaruusasemalle Retkikunta 32:n täydennysmiehistöksi. Alus laukaistiin avaruuteen Baikonurin avaruuskeskuksesta,  Kazakstanista 15. heinäkuuta 2012 kello 5.40 Suomen aikaa. Alus saapui avaruusasemalle 17. heinäkuuta 2012. Miehistö palasi maahan 19. marraskuussa 2012.
Miehistö

Juri Malentšenko, Venäjän avaruusjärjestö, komentaja
Sunita Williams, NASA
Akihiko Hoshide, Japanin avaruusjärjestö .
Miehistö > Varamiehistö

Roman Romanenko, Venäjän avaruusjärjestö, päällikkö
Chris Hadfield, Kanadan avaruusjärjestö
Thomas H. Marshburn, NASA
Media

Sojuz TMA-05M noin 25 sekuntia laukaisusta
Sigrid Elmblad

| Sigrid  Elmblad |
| --- | --- |

Henkilötiedot
Syntynyt: 28. toukokuuta 1860 Tukholma, Ruotsi
Kuollut: 23. toukokuuta 1926 (65 vuotta) Tukholma, Ruotsi
Kansalaisuus:  ruotsalainen
Ammatti:  toimittaja, kirjailija, kääntäjä
Puoliso:  oopperalaulaja Johannes Elmblad
Kirjailija
Salanimi: Toivo
Äidinkieli: ruotsi
Aiheesta muualla
Löydä lisää kirjailijoitaKirjallisuuden teemasivulta
Sigrid Agneta Sofia Elmblad, o.s. Pettersson (28. toukokuuta 1860 Tukholma, Ruotsi – 23. toukokuuta 1926Tukholma, Ruotsi) oli ruotsalainen kirjailija, toimittaja ja kääntäjä. Hän käytti myös nimimerkkiä Toivo.
Biografi

Elmblad vanhemmat olivat Abraham Pettersson (1824–1866) ja Elma Edvina Rosalie (Rosa) af Heurlin. Isä työskenteli yli-intendentinvirastossa ja kuului Kaarle XV:n lähipiiriin, isänisä oli Abraham Zacharias Pettersson, jonka isoisä taas oli hovisaarnaaja Abraham Pettersson. Musikaalisen äidin isä oli suomalainen valtioneuvos Carl Edvard af Heurlin.
Perheen isä kuoli kun Sigrid oli kuusivuotias, ja Sigrid  vietti suuren osan lapsuusvuosistaan sukulaisten luona Suomessa. Hän solmi avioliiton 1888 oopperalaulaja Johannes Elmbladin (1853–1910) kanssa. Heille syntyi kaksi tytärtä. Sigrid Elmblad asui Tukholmassa, mutta vuodesta 1888 hän oleskeli miehensä kanssa jaksoittain useita vuosia ulkomailla tämän uran vuoksi.
Elämä eristyksissä ruotsalaisesta elämästä esti Elmbladin kirjallisen läpimurron, mutta Elmbladit seurustelivat Richard Wagnerin lähipiirissä, ja sitä kautta Elmblad sai tehtäväkseen kääntää ruotsiksi Wagnerin oopperoiden librettoja. Hänen kääntäminään niitä esitettiin Tukholman kuninkaallisessa oopperassa vuoteen 1955, jolloin esityskieleksi tuli saksa. Niillä on kuitenkin teksteinä ollut suuri merkitys ruotsalaisille oopperanharrastajille, jotka eivät aina päässeet katsomaan näyttämöesityksiä.
Elmblad kirjoitti paljon musiikista, myös Wagnerista, ja Jenny Lindin elämäkerran. Lind kuului heidän perheystäviinsä.
Puolisonsa kuoltua 1910 Elmblad palasi Ruotsiin. Hän kirjoitti ja teki käännöstyötä kirjankustantamoille.
Elmbladin runoja ilmestyi 1880-luvulta alkaen kirjallisissa kalentereissa, ja 1885 ilmestyi runokokoelma Vind för våg. 1880-luvun puolivälissä hän alkoi työskennellä Dagens Nyheterissä ja oli myös Svenska Familj-Journalenin toimitussihteeri. Vuonna 1928 ilmestyi runokokoelma Dröm och längtan. Hän liittyi mukaan Nya Iduniin ja oli sen puheenjohtaja 1918–1921. Hän tutustui siinä tehtävässä ruotsalaisen naisliikkeen merkittäviin edustajiin, joista Ellen Keystä tuli hänelle tärkeä esikuva.
Teokset

Elmbladin kertomuksia on julkaistu suomeksi kokoelmissa:
Haltijan satuja ja tarinoita K. E. Holm 1901
Tyttöjen kirja. II Karisto 1919
Aarteiden kirja : 1, Souda, souda Sorolaan. WSOY 1956
Tarua ja totta, Porvoo : WSOY 1962
Vind för våg: dikter och skisser. Stockholm: Svenska familj-journalen. 1885
Mot sin lycka: berättelse. Iduns romanbibliotek ; 15. Stockholm: Idun. 1897
Fru grefvinnan: berättelse. Iduns romanbibliotek ; 29. Stockholm: Idun. 1902. Libris 2289543
Dröm och längtan: dikter. Uppsala: Almqvist & Wiksell. 1928
Ljusa skyar: sagor och berättelser. Stockholm: Sv. Familj-journ. 1886.
Sommarby och vinterskär. Stockholm: Skoglund. 1907.
Vi små i en vrå: samlade sagor i urval. Stockholm: Svithiod. 1910.
Rosengull. 1912 : saga. Stockholm: Folkskolans barntidning. 1912.
Ormkungen och andra sagor. Barnbiblioteket Saga, 99-0448970-X ; 83. Stockholm: Svensk läraretidning. 1921.
En fågel sjöng: samlade sagor i original och bearbetning. Uppsala. 1922
Jag-ska-bara-landet. Göteborg: Melin. 1925.
Emil Sjögren in memoriam. Stockholm: C. A. V. Lundholm. 1918
Jenny Lind: en livsstudie. Uppsala: Lindblad. 1920 Svenska kvinnor, 99-1307890-3 ; 1.
Hans Sachs. Stockholm. 1914.
Aiheesta muualla

Lisää luettavaa aiheesta Sigrid Elmblad on Wikiaineistossa
birger Scholdström: Sigrid Elmblad (Toivo). Idun 9.9.1892 nro 37
Muse (EP)

| Muse Muse |
| --- | --- | --- |

EP-levyn tiedot
 Äänitetty : 1998
 Julkaistu: 11. toukokuuta 1998
 Tuottaja(t): Paul Reeve
 Tyylilaji: rock
 Levy-yhtiö: Dangerous Records
Musen muut julkaisut
| This Is a Muse Demo 1995 | Muse 1998 | Muscle Museum EP 1999 |
Muse on samannimisen rockyhtyeen EP-julkaisu vuodelta 1998. Levyä julkaistiin rajoitettu erä, vain 999 kappaletta. Sen harvinaisuuden vuoksi levyn hinnat eBay-huutokaupassa ovat erittäin suuria.
Kappaleet

Overdue – 4.14
Cave – 4.48
Coma – 3.39
Escape – 3.19
Aiheesta muualla

Yhtyeen virallinen kotisivu
Muse EP Musewikissä
Muse
| --- | --- |
Studioalbumit:   Showbiz  Origin of Symmetry  Absolution  Black Holes and Revelations  The Resistance  The 2nd Law  Drones  Simulation Theory  Will of the People 
Kokoelmat ja konserttitallenteet:   Hullabaloo Soundtrack  Absolution Tour  HAARP  Live at Rome Olympic Stadium 
Demot ja EP:t:   This Is A Muse Demo  Muse  Muscle Museum  Random 1-8  Dead Star/In Your World  Summer Stadiums 2010  Live at Köln Gloria Theatre
Mestarien liigan kauden 2015–2016 pudotuspelit

Jalkapallon Mestarien liigan kauden 2015–2016 pudotuspelit pelattiin 16. helmikuuta – 28. toukokuuta 2016. Pudotuspelien kaikki ottelut pelattiin kaksiosaisina, paitsi loppuottelu, joka pelattiin yksiosaisena San Sirolla, Milanossa.
Ohjelma

Kaikki pudotuspelivaiheen otteluparien arvonnat suoritetaan UEFA:n pääkonttorissa Nyonissa, Sveitsissä.
| Kierros | Päivämäärä ja aika | 1>  osa | 2>  osa |
| --- | --- | --- | --- |
| Neljännesvälierät | 14. joulukuuta 2015, 13.00 (UTC+2) | 16.–17. & 23.–24. helmikuuta 2016 | 8.–9. & 15.–16. maaliskuuta 2016 |
| Puolivälierät | 18. maaliskuuta 2016, 13.00 (UTC+2) | 5.–6. huhtikuuta 2016 | 12.–13. huhtikuuta 2016 |
| Välierät | 15. huhtikuuta 2016, 12.30 (UTC+2) | 26.–27. huhtikuuta 2016 | 3.–4. toukokuuta 2016 |
| Loppuottelu | 15. huhtikuuta 2016, 12.30 (UTC+2) | 28. toukokuuta 2016 San Siro, Milano | 28. toukokuuta 2016 San Siro, Milano |
Eteneminen

Pudotuspelien ensimmäiselle kierrokselle selvisivät lohkojen ensimmäiseksi ja toiseksi sijoittuneet, yhteensä 16 joukkuetta. Ensimmäisellä kierroksella samaan ottelupariin ei voi päästä kahta joukkuetta samasta maasta. Puolivälieristä lähtien arvonta on vapaa.
Pudotuspeleissä joukkue, joka johtaa kahden ottelun jälkeen otteluiden yhteistuloksen perusteella etenee seuraavalle kierrokselle. Jos pudotuspeleissä joukkueiden yhteistulos kahdesta ottelusta on tasan, eikä kumpikaan etene jatkoon vierasmaalisäännön turvin, pelataan yhteensä 30 minuutin jatkoaika, kaksi kertaa 15 minuuttia. Jos ottelu on edelleen tasan jatkoajan jälkeen, seuraa rangaistuspotkukilpailu. Myös jatkoajalla vierasmaalisääntö otetaan huomioon.
17. heinäkuuta 2014 UEFA:n hätäpaneelin pitämässä kokouksessa päätettiin, että venäläisiä eikä ukrainalaisia joukkueita voida arpoa samaan alkulohkoon maiden välisen poliittisesti epävakaan tilanteen johdosta.
Joukkueet

| Lohko | Voittajat | Toinen sija |
| --- | --- | --- |
| A |  Real Madrid |  Paris Saint-Germain |
| B |  Wolfsburg |  PSV Eindhoven |
| C |  Atlético Madrid |  Benfica |
| D |  Manchester City |  Juventus |
| E |  Barcelona |  Roma |
| F |  Bayern München |  Arsenal |
| G |  Chelsea |  Dynamo Kiova |
| H |  Zenit Pietari |  Gent |
Neljännesvälierät

Neljännesvälieräparien arvonta suoritettiin 14. joulukuuta 2015. Ensimmäiset osaottelut pelattiin 16., 17., 23. ja 24. helmikuuta 2016. Toiset osaottelut pelattiin 8., 9., 15. ja 16. maaliskuuta 2016.
| Joukkue #1 | Yht>  | Joukkue #2 | 1>  osa | 2>  osa |
| --- | --- | --- | --- | --- |
| Gent  | 2–4 |  Wolfsburg | 2–3 | 0–1  |
| Roma  | 0–4 |  Real Madrid | 0–2 | 0–2  |
| Paris Saint-Germain  | 4–2 |  Chelsea | 2–1 | 2–1  |
| Arsenal  | 1–5 |  Barcelona | 0–2 | 1–3  |
| Juventus  | 4–6 |  Bayern München | 2–2 | 2–4 (ja.)  |
| PSV Eindhoven  | 0–0 (7–8 rp.) |  Atlético Madrid | 0–0 | 0–0 (ja.)  |
| Benfica  | 3–1 |  Zenit Pietari | 1–0 | 2–1  |
| Dynamo Kiova  | 1–3 |  Manchester City | 1–3 | 0–0 |
Kaikissa ottelupareissa ensimmäisen osaottelun kotijoukkue on ilmoitettu ensin.
Neljännesvälierät > Ottelut

Paris Saint-Germain voitti 4–2 yhteistuloksella.
Benfica voitti 3–1 yhteistuloksella.
Wolfsburg voitti 4–2 yhteistuloksella.
Real Madrid voitti 4–0 yhteistuloksella.
Barcelona voitti 5–1 yhteistuloksella.
Bayern München voitti 6–4 yhteistuloksella.
0–0 yhteistulos. Atlético Madrid voitti 8–7 rangaistuspotkukilpailussa.
Manchester City voitti 3–1 yhteistuloksella.
Puolivälierät

Puolivälieräparien arvonta suoritettiin 18. maaliskuuta 2016. Ensimmäiset osaottelut pelattiin 5. ja 6. huhtikuuta 2016. Toiset osaottelut pelattiin 12. ja 13. huhtikuuta 2016.
| Joukkue #1 | Yht>  | Joukkue #2 | 1>  osa | 2>  osa |
| --- | --- | --- | --- | --- |
| Wolfsburg  | 2–3 |  Real Madrid | 2–0 | 0–3  |
| Bayern München  | 3–2 |  Benfica | 1–0 | 2–2  |
| Barcelona  | 2–3 |  Atlético Madrid | 2–1 | 0–2  |
| Paris Saint-Germain  | 2–3 |  Manchester City | 2–2 | 0–1 |
Kaikissa ottelupareissa ensimmäisen osaottelun kotijoukkue on ilmoitettu ensin.
Puolivälierät > Ottelut

Bayern München voitti 3–2 yhteistuloksella.
Atlético Madrid voitti 3–2 yhteistuloksella.
Real Madrid voitti 3–2 yhteistuloksella.
Manchester City voitti 3–2 yhteistuloksella.
Välierät

Välieräparien arvonta suoritettiin 15. huhtikuuta 2016. Ensimmäiset osaottelut pelattiin 26. ja 27. huhtikuuta 2016. Toiset osaottelut pelattiin 3. ja 4. toukokuuta 2016.
| Joukkue #1 | Yht>  | Joukkue #2 | 1>  osa | 2>  osa |
| --- | --- | --- | --- | --- |
| Manchester City  | 0–1 |  Real Madrid | 0–0 | 0–1  |
| Atlético Madrid  | 2–2 (vm.) |  Bayern München | 1–0 | 1–2 |
Kaikissa ottelupareissa ensimmäisen osaottelun kotijoukkue on ilmoitettu ensin.
Välierät > Ottelut

Real Madrid voitti 1–0 yhteistuloksella.
2–2 yhteistulos. Atlético Madrid voitti vierasmaaleilla.
Loppuottelu

Loppuottelu pelattiin 28. toukokuuta 2016 San Sirolla, Milanossa.
Maximilian Kolbe

Pyhä Maximilian Kolbe
Maksymilian Maria Kolbe (oik. Rajmund Kolbe, 8. tammikuuta 1894, Zduńska Wola, Puola – 14. elokuuta, 1941, Auschwitz) oli puolalainen fransiskaaniveli, jonka katolinen kirkko myöhemmin julisti pyhimykseksi (Pyhä Maximilian Kolbe) hänen uhrauduttuaan toisen vangin edestä Auschwitzin keskitysleirissä.
Kolben tausta ennen vangitsemista

Ennen toista maailmansotaa Kolbe oli aktiivinen useissa järjestöissä ja kirjoitti erilaisiin julkaisuihin. Hän oli myös aktiivinen radioamatööri (puolalaisella kutsumerkillä SP3RN). Vuonna 1939 hänen perustamansa ja johtamansa Niepokalanowin luostari lähellä Varsovaa tarjosi suojan monille puolalaisille pakolaisille, joista osa oli juutalaisia.
Vangitseminen ja uhrautuminen

Gestapo pidätti hänet 17. helmikuuta 1941. Hänet vietiin Varsovaan, Pawlakin vankilaan, jossa vankeja kidutettiin ankarasti. Jonkin ajan kuluttua, 28. toukokuuta, franskiskaaniveli kuljetettiin Auschwitzin keskitysleirille (Auschwitz KL I).
Heinäkuussa 1941 eräs Kolben sellin miehistä oli kadonnut. Natsit valitsivat kymmenen miestä samasta sellistä näännyttääkseen nämä kuolemaan. Näillä tavoin haluttiin estää pakoyritykset jatkossa. Paenneeksi luultu mies löydettiin myöhemmin hukkuneena leirikäymälään. Kun eräs valituista miehistä itki ja pyysi vapautusta perheensä tähden, Kolbe astui esiin ja halusi tulla miehen tilalle. Pyyntöön suostuttiin. Kahden viikon näännytyksen jälkeen vain neljä kymmenestä oli yhä elossa, mukaan lukien Kolbe. Sellejä tarvittiin muuhun käyttöön, joten Kolbe ja kolme muuta miestä tapettiin myrkkyruiskeella (fenolilla).
Autuaaksijulistaminen ja kanonisaatio

Isä Kolben pelastama mies, Francis Gajowniczek, selvisi leiristä ja sodan jälkeen oli yksi niistä ihmisistä, jotka edesauttoivat papin pyhimykseksi julistamisessa. Harmaapäisenä eläkeläisenä vuonna 1971 hän sai kutsun Vatikaaniin: itse paavi Paavali VI johti autuaaksijulistamisen seremoniaa, joka on kanonisoinnin ensimmäinen vaihe.
Lopullisen kanonisaation toimitti paavi Johannes Paavali II 10. lokakuuta 1982.
Maximilian on päihderiippuvaisten, poliittisten vankien, perheiden sekä radioamatöörien suojeluspyhimys.
Muut muistamiset ja jälkimaine

Heinäkuussa 1998 paljastettiin Kolben patsas Westminster Abbeyssä, Lontoossa osana 1900-luvun marttyyrien monumenttia.
Pyhä Maximilian Kolbe oli puolalaisen marttyyripappi Jerzy Popiełuszkon suuri ihanne ja esikuva.
Aiheesta muualla

Kuvia tai muita tiedostoja aiheesta Maximilian Kolbe Wikimedia Commonsissa
Pyhä Maximilian Kolbe (1894-1941) ja itsensä uhraava rakkaus - Fides 2021
Silence Sound Center

Silence Sound Center tuoli on Antti Evävaaran vuonna 2002 suunnittelema tuoli. Tuolissa voi työskennellä rauhassa, ja se sulkee hyvin ulkopuoliset hälyäänet.
Evävaaran suunnittelu päivittyi uudelle tasolle vuonna 2002 Silence-tuolin myötä. Silence-tuotteet ovat hiljaisten, henkilökohtaisten tilojen luomiseen tarkoitettuja tuotteita. Silence Sound Center -tuolin myötä Evävaaraa on pidetty yhtenä funktionaalisten huonekalujen edelläkävijöistä maailmassa.[lähde? ] Silence Sound Center -tuolia on kutsuttu maailman pienimmäksi konserttisaliksi, tuoleja toimitettu mm. Frankfurtin lentokentälle, Centre Pompidouhun, Bordeaux'n Cité du Viniin, museoihin, kirjastoihin ja useisiin kansainvälisiin toimistoihin mm. Siemensille ja Boschille. Tuolin saa myös ilman äänijärjestelmää. Tuolia myy ja markkinoi EvavaaraDesign.
Silence-tuolin jälkeen 2013 tuli Silence Phone Box - puhelinkoppi, hiljainen työpiste. Silence Phone Box muuttuu myös yhden hengen videoneuvottelutilaksi Visioo Boxiksi.
Ensimmäisen kerran Silence-tuoli esiteltiin vuonna 2002 Hannoverissa Contract World -arkkitehtitapahtumassa ja vuonna 2004 Kölnin Orgatec-huonekalumessuilla Interstuhlin osastolla. Kölnissä Silence Sound Center tuoli sai suuren huomion mediassa ensimmäisenä tämän tyyppisenä tuoliratkaisuna.
Aiheesta muualla

Kirjat: Veistokselliset Huonekalut 2016, Antti Evävaara
Miska Haakana

| Miska Haakana> Henkilötiedot |
| --- | --- |
Syntynyt: 11. lokakuuta 1996 (ikä 27) Järvenpää
Ammatti:  tubettaja, näyttelijä
Muusikko
Laulukielet:  suomi
  [ Muokkaa Wikidatassa ] [ ohje ]  
Miska Santeri Haakana (s. 11. lokakuuta 1996 Järvenpää), entiseltä taiteilijanimeltään MiskaMH, on suomalainen tubettaja, näyttelijä ja muusikko. Haakana aloitti tubettamisen vuonna 2011. Hän on kertonut videollaan, että Järvenpää on hänen kotikaupunkinsa Haakana julkaisi ensimmäisen singlensä Kullikikkeli helmikuussa 2015. Muita hänen julkaisemiaan kappaleita ovat muun muassa Kyntää ja soutaa, Pönttö ja Jonnet ei muista. Kesäkuussa 2023 Haakanalla oli YouTubessa yli 275 000 tilaajaa ja hänen videoitaan oli katsottu yli 118 miljoonaa kertaa.
Haakana osallistui Selviytyjät Suomi -kilpailun kolmannelle tuotantokaudelle vuonna 2018. Tuotantokausi, jolla Haakana oli, kuvattiin Filippiineillä keväällä 2018 ja esitettiin Suomessa Nelosella. Haakana voitti lopulta koko kilpailun ja sai 30 000 euroa sekä Selviytyjä-tittelin.
Vuonna 2021 Haakana osallistui MasterChef VIP -ohjelmaan, jossa hän sijoittui toiseksi Minna Kuukan voittaessa kilpailun. Vuonna 2022 Haakana näytteli suomalaisessa elokuvassa Pohjolan satoa, jossa hän näytteli pääosaa. Samana vuonna Haakana osallistui myös tosi-tv ohjelmaan Myyrään. Haakana sijoittui kilpailussa toiseksi kun Olli Herman voitti ja Pete Lattu paljastui myyräksi. Vuonna 2022 Haakana osallistui ilmakitaran MM-kisoihin Oulussa ja sijoittui kahdeksanneksi. Haakana näyttelee Salatut elämät -tv-sarjassa 16. joulukuuta 2022 esitettävästä jaksosta lähtien. Haakana myös osallistui Ina Mikkolan ”Runkkarin ystäväkirjaan” joulukuussa 2023. Haakanan puoliso on keppihevosharrastajana tunnettu Alisa Aarniomäki.